L’euskara
– il basc – al è simpri di plui une lenghe dai e pai zovins. Lu
dimostre, par esempli, il studi fat di Soziolinguistika Klusterra
inte localitât di Andoain dulà che, analizant lis conversazions de
comunitât locâl, si à viodût che il basc al è plui doprât par
relazionâsi intes gjenerazions zovinis, sei tra di lôr che cui
adults. Merit dal sigûr des politichis linguistichis puartadis
indenant intai ultins trente agns, ma merit ancje di progjets di
promozion de lenghe tant che “Ika Mizka” che tra Otubar e
Dicembar al tocje trê campus universitaris bascs cui zovins a contat
diret cun personaçs famôs che si confrontin cun lôr su lis
sodisfazions e sui pidiments leâts al fevelâ par euskara. I ospits
de edizion di chest an a son il musicist Fermín Muguruza, la coghe
internazionâl Aizpea Oihaneder, la atore Aitziber Garmendia, i
regjiscj Asier Altuna e Telmo Esnal, l’architet Koldo Telleria,
l’alpinist Alex Txikon, la stiliste Iraia Oiartzabal e il balarin
Jon Maya.
Font:
Diario Vasco, 21 e 25/10/13
eus_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn vec_Latn bam_Latn fra_Latn glg_Latn